सफ़ेद रंग का कबूतर हमारी बालकनी में पहली बार आया था। इसलिए कौतुहलवश हम उसे देखने के लिए बाहर आ गए। लेकिन इसने हमारी उपस्थिति को पूर्णतया अनदेखा कर दिया। परन्तु हम इसके रूप पर मोहित हो चुके थे । इसलिए हमने अपना मोबाइल उठाया और फोटो खींचने की कोशिश की ,लेकिन उसमे अँधेरे की वज़ह से कुछ नहीं आया। एक दूसरे कैमरे में भी फलैश नहीं थी। अंतत : हमें अपना विश्वासपात्र कैमरा ही निकालना पड़ा जिसमे फलैश थी। हैरानी की बात यह रही कि हमारे फोटो खींचने पर उसे बिल्कुल भी कोई एतराज़ नहीं था और वह आराम से बैठा फोटो खिंचवाता रहा।